Title: Jedinstvena Srbija ostala bez samo pet članova i tri odbornika
Author: Tima
Last saved by: Goran Stojic

JEDINSTVENA SRBIJA DEMANTOVALA SVOJE UKIDANJE U NIŠU

           U SNS je prešlo samo pet članova

*Jedinstvena Srbija u Nišu postoji jer broji 3.500 članova, a u SNS ih je prešlo samo pet, kaže, potpredsednik Jedinstvene Srbije i narodni poslanik Vojislav Vujić
* Njima niko ne zamera što su otišli, ali način na koji su  to uradili je krajnje nekorektan”, dodao je Vujić

         U Gradskom odboru Jedinstvene Srbije u Nišu održana je konferencija za novinare, povodom jučerašnjeg prelaska njihovih članova u Srpsku naprednu stranku. Potpredsednik Jedinstvene Srbije i narodni poslanik Vojislav Vujić je demantovao izjavu da je ovim Jedinstvena Srbija u Nišu prestala da postoji i istako da je stranku napustilo samo pet  članova, od kojih tri odbornika u Skupštini grada Niša.
            „Želim da demantujem juče plasirane informacije u nekim medijima, nakon što je Jedinstvenu Srbiju napustilo 5 članova od 3500 koliko ih Jedinstvena Srbija ima na teritoriji grada Niša, a u kojima je rečeno da Jedinstvena Srbija u Nišu i Nišavskom okrugu više ne postoji”, istakao je Vojislav Vujić.
       Konferenciji za novinare prisustvovali su i   potpredsednici Jedinstvene Srbije Đorđe Kosanić i Dejan Ignjatović i predsednik Gradskog odbora Jedinstvene Srbije u Nišu Božidar Ilić. Njima su se pridružili i  predsednici opštinskih odbora Jedinstvene Srbije iz svih niških opština , kao i predsednici opštinskih odbora iz celog Nišavskog okruga.
         „Jedinstvena Srbija je u Nišavskom okrugu danas jača neko ikad. Istina je da Jedinstvena Srbija ima 3500 vernih članova koji stranci nisu pristupili zbog Nikole Ilića i Vladimira Vojvodića, kojima je lični interes ispred svega, već zbog politike našeg predsednika Dragana Markovića Palme i rezultata koje on ima zajedno sa Jedinstvenom Srbijom“ , rekao je Vujić.
        Informacija koja je juče objavljena da Jedinstvene Srbije više nema uznemirila je javnost,  dodao je Vujić i zamolio da se korektno izveštava sa njihove konferencije za novinare.
          “Pet članova je otišlo u SNS, ali bi sa njihove strane bilo korektno da mandate koje su dobili na ime Dragana Markovića Palme, korektno i časno  vrate Jedinstvenoj Srbiji. Njima niko ne zamera što su otišli, ali način na koji su  to uradili je krajnje nekorektan”, dodao je Vujić.
           Na pitanje  novinara koji su njihovi planovi budući da više nemaju odbornike u Skupštini grada Vujić je odgovorio da će oni odbornike da dobiju legitimno na sledećim izborima kao što su to do sada radili.
           “Naši ljudi koji su u vlasti sa koalicionim partnerom, Srpskom narpednom strankom, i dalje će da obavljaju korektno zadatke koji se od njih traže”, kazao je Vujić i dodao da oni rade za narod i za Srbiju, a oni koji rade samo za svoje interese njima i nije mesto u Jedinstvenoj Srbiji.
          Vujić je dodao i da je Dragan Marković Palma, a na osnovu istraživanja koja oni imaju,  na drugom mestu po popularnosti, odmah iza predsednika Srbije Aleksandra Vučića.
             “To može da se proveri u svim istraživanjima”, naglasio je Vujić”. “To može da se proveri u istraživanjima u zadnjih pet godina. Uvek je bio drugi po popularnosti. Kada je na vlasti bila Demokratska stranka prvi je bio Boris Tadić, a potom Dragan Marković Palma. Tako je i sada, na prvom je mestu Aleksandar Vučić, a Marković je na drugom”, zaključio je Vujić.
                                                                                               V.P.

LEG:JEDINSTVENA SRBIJA U NIŠAVSKOM OKRUGU DANAS JAČA NEGO IKAD:konferencija za novinare u stranci

(Projekat “Nišlije se uključuju u odlučivanje” sufinansiran iz budžeta grada Niša)